Aguas-Turbias-Natschonaalpark

De Aguas-Turbias-Natschonaalpark is en 35,69 km² groten Natschonaalpark in’n Distrikt Orange Walk von Belize. De Park liggt direkt an de Grenz na dat Departamento Petén von Guatemala un den Bundsstaat Campeche von Mexiko. Na Süden grenzt de Park an de Rio Bravo Conservation and Management Area.

De nächste Oort in Belize is Neustadt, de vondaag bet direkt an de Noordgrenz von’n Park ranwussen is. Neustadt is en Mennoniten-Oort, de to de Kolonie von Blue Creek höört. De Mennoniten bedrievt intensive Bueree, för de se in groten Ümfang Holt raden doot.

De nächste Oort in Mexiko is Pioneros del Río Xnohá, wat dicht bi de Grenz liggt.

De Park is 1994 inricht worrn. Dat Management von’n Park övernimmt dat Forest Department von dat Ministerium för Bueree von Belize. De Park is nich för Besökers togänglich maakt.

Kategorie:Distrikt Orange Walk
Kategorie:Natschonalpark